Държавен вестник, бр. 18, 2012 г., стр. 19

БРОЙ  18	
Д Ъ Р Ж А В Е Н  В Е С Т Н И К 	
СТР.  19  
а) наемане на подходяща изложбена зала 
с необходимата система за сигурност (клима­
тизатори, охрана и т.н.);
б) осигуряване на необходимия екип за 
товарене, разтоварване, опаковане, разопако­
ване, подреждане и прибиране на изложбата;
в) отпечатване на каталог, ако двете страни 
са се договорили за това, както и плакати и 
покани;
г) организиране на рекламата, както и 
церемонията по откриване на изложбата;
д) разходите по пребиваването на един 
експерт, придружаващ изложбата и контроли­
ращ подреждането и прибирането є; продъл­
жителността на тези визити ще се определя 
предварително;
е) предоставяне на изпращащата страна 
на десет екземпляра от всички печатни ма­
териали, отнасящи се до изложбата (каталог, 
плакат, покана и т.н.).
В случай на нанасяне на повреди приема­
щата страна не предприема никакви възстано­
вителни работи без предварителното съгласие 
на изпращащата страна, а предоставя цялата 
документация и необходимото съдействие, за 
да може изпращащата страна да подаде иск за 
обезщетение до съответната застрахователна 
компания.
Всички спорове, засягащи реализацията на 
тази програма или нейното нарушаване, се 
уреждат чрез преговори между подписалите 
страни. Договарящите се страни се споразу­
мяват по дипломатически път за условията 
за всяка отделна проява.
Член 24
Финансови условия за обмен на участници, 
делегации и групи в рамките на тази програма:
а) изпращащата страна или кандидатът 
поема застраховката и пътните разходи от и 
до столицата на приемащата страна;
б) приемащата страна поема разходите за 
пребиваването в подходящ хотел, за дневни/
храна и за вътрешен транспорт съгласно 
програмата за посещението и в съответствие 
с действащите в нея закони и нормативни 
разпоредби;
в) лицата, участващи в обмен в рамките 
на тази програма, се обезпечават от приема­
щата страна с пакет медицински услуги на 
реципрочна основа съгласно действащите в 
страната закони и нормативни разпоредби;
г) при спешни случаи всяка от договарящите 
се страни осигурява на пациента необходи­
мата спешна животоспасяваща медицинска 
помощ; разноските по последващото лечение, 
лечение на хронични заболявания и стома­
тологично лечение се извършват съобразно 
медицинската застраховка, наличието на която 
е задължително при влизането на територията 
на съответната страна.
Двете страни прилагат клаузите на чл. 23 
и 24 в съответствие с одобрените си годишни 
бюджети за съответната година.
Член 25
Приемащата страна освобождава пътува­
щите в изпълнение на тази програма, кога­
то това е възможно съгласно действащото 
към момента на подаването на заявлението 
законодателство, от таксата за издаване на 
еднократна входна виза за период до 90 дни 
в рамките на шест месеца.
Член 26
Договарящите се страни осигуряват на сту­
дентите, упоменати в чл. 2 от тази програма:
– освобождаване от такси за обучение, 
включително и за едногодишния курс по 
изучаване на езика на приемащата страна за 
студентите за пълен курс на обучение;
– стипендии в съответствие с действащото 
в приемащата страна законодателство;
– настаняване в студентско общежитие и 
ползване от студентски стол срещу заплаща­
не съгласно действащото законодателство в 
приемащата страна.
Член 27
Документите на кандидатите за стипендии, 
посочени в чл. 2 от програмата, следва да 
бъдат получавани в съответните институции 
най-късно до 31 март всяка година.
При дългосрочни посещения:
а) Подборът на кандидатите за обучение, 
специализация или докторантура се осъщест­
вява от изпращащата страна. Изпращащата 
страна предоставя на приемащата страна до 
31 март следните документи, придружени от 
превод на езика на приемащата страна или 
на английски език:
– подробна биография;
– медицинско свидетелство, заверено от 
официален орган на здравеопазването на 
изпращащата страна;
– заверено копие на документ за завър­
шена образователна степен, придружено от 
академична справка;
– за кандидатите за докторантура и спе­
циализация – кратък реферат по темата на 
бъдещото изследване до 2 страници, а така 
също списък на публикуваните научни работи 
(в случай, че има такъв);
– копие от страницата от националния 
паспорт за потвърждаване на самоличността.
б) Приемащата страна информира изпраща­
щата страна за приема на кандидатите и съ­
общава названията и адресите на приемащите 
институции не по-късно от един месец преди 
началото на обучението или специализацията.